ባለሥልጣኑ  ከ600 ሚሊዮን ብር በላይ የሚገመቱ መድሓኒቶች  ወደ አገር ውስጥ እንዳይገቡ ማድረጉን አስታወቀ
በሀገራችን ከ600 ሚሊዮን ብር በላይ የሚገመቱ መድሓኒቶችና የህክምና መገልገያ መሣሪያዎች ወደ አገር ውስጥ እንዳይገቡ ማድረጉን የኢትዮጵያ የምግብ፣ መድሓኒት፣ ጤና ክብካቤ አስተዳደርና ቁጥጥር ባለሥልጣን አስታወቀ ።የኢትዮጵያ የምግብ ፣ መድሓኒትናጤና አንክብካቤ አስተደደር የኮሚኒኬሽን ዳይሬክተር አቶ ሳምሶን አብርሃም  ለዋሚኮ  እንደገለጹት  በተጠናቀቀው  የበጀት  ዓመት  ባለሥልጣኑ  በሰባት  ቅርንጫፎቹና በ19  ኬላዎች ባደረገው ጥብቅ ቁጥጥር ከ600 ነጥብ 7 ሚሊየን ብር የሚገመቱ የተለያዩ  ጊዜ ያለፈባቸው መድሓኒቶች  ወደ አገር ውስጥ እንዳይገቡ ተደርጓል ።ባለሥልጣኑ ከመድሓኒቶች በተጨማሪ 3ሺህ 227 ቶን የሚደርሱ የተበላሹና የአገልግሎት ዘመናቸው የተጠናቀቁ የምግብ ውጤቶችን በተለያዩ የአገሪቱ ኬላዎች ወደ አገር ውስጥ ገብተው ህብረተሰቡ ላይ ጉዳት እንዳያስከትሉ ወደ መጡበት አገር እንዲመለሱ መደረጉን አቶ ሳምሶን አብራርተዋል ።በአጠቃላይ  1ነጥብ4 ሚሊዮን ቶን የምግብ ሸቀጮች ወደ አገር ውስጥ መግባቱን የገለጹት አቶ ሳምሶን፤ በአብዛኛው የጥራት መስፈርቱን ባለሟሟላታቸው  እንዲመለሱ የተደረጉት የታሸጉ ፍራፍሬ ፣ዘይት፣  ወተት፣ የወተት ተዋዕጽኦና የጨቅላ ህጻናት  ምግብ ውጤቶች መሆናቸውን አመልክተዋል  ።ባለሥልጠኑ ህጋዊ  ፈቃድ  ኖሯቸው  የጥራት  ደረጃቸውን ያልጠበቁ  የመድሓኒት የምግብ  ውጤቶችን  አስገብተው  ለህብረተሰቡ  ለገበያ ባቀረቡ ድርጅቶችና ግለሰቦች  ላይ  ጥብቅ  እርምጃ እየወሰደ እንደሚገኝም  አቶ ሳምሶን  አስረድተዋል።በአዲስ አበባ ከተማ ድንገተኛ  ፍተሻና ቁጥጥር ከተደረገባቸው  የመድሓኒት ቤቶች ፣ የመድሓኒት መደብሮችና ክሊኒኮች 98 የሚሆኑት ደረጃቸውን ያልጠበቁ መድሓኒቶችና የህክምና መገልገያ መሣሪያዎች አገልግሎት ላይ አውለው በመገኘታቸው  የተለያዩ እርምጃዎች መወሰዱን አመልክተዋል ።እንደ አቶ ሳምሶን ገለጻ  በአገሪቱ  በተለያዩ ገበያዎች በ114  የምግብ ውጤቶች  ናሙና በመውሰድ  ባለሥልጣኑ ባደረገው ቁጥጥርም የጥራት ደረጃን የማያሟሉ  የምግብ ሸቀጦች ሲያቀርቡ የተገኙ 74  አስመጪዎች አከፋፋዮችና ላኪዎች ላይ  አስፈላጊው እርምጃ ተወስዷል ብለዋል ።ባለሥልጣኑ በክልል ከሚገኙ  ቅርንጫፍ መሥሪያ ቤቶች  ጋር በመተባባር ቅቤን ከሙዝ ጋር ፣ ጀሶን ከጤፍ ጋር ቀላቅለው  ለገበያ  ሲያቀርቡ የነበሩ ድርጅቶችን ጥብቅና  ተገቢው እርምጃና ቅጣት እንዲወሰንባቸው የበኩሉን ድርሻ መወጣቱን ለማወቅ ተችሏል  ።      